EkBass/fiwiki-20250220-pages-articles huggingface dataset:
Pilvisyys

Pilvisyys on pilvien peittämä osuus taivaasta. Se voi olla esimerkiksi kokonaan pilvessä, puolipilvinen, lähes pilvetön tai pilvetön. Pilvipeite vaikuttaa esimerkiksi Auringon näkymiseen paitsi laajuudeltaan, myös paksuudeltaan. Ohut yläpilvi varjostaa vain vähän, ja Aurinko kuultaa pilven läpi. == Kuvaukset == Virallisissa säähavainnoissa pilvisyys ilmoitetaan kahdeksasosina taivaankannen pinta-alasta: 0/8 selkeää 1/8–2/8 melkein selkeää 3/8–5/8 puolipilvistä 6/8–7/8 melkein pilvistä 8/8 pilvistä 9/8 pilvisyyttä ei voida määrittää esimerkiksi tiheän sumun tai runsaan lumisateen vuoksi Pilvisyysmerkit ammattimaisella sääkartalla, ei esimerkiksi TV:n sääkartalla: Selkeää Melkein selkeää Verrattain selkeää Verrattain selkeää Puolipilvistä Verrattain pilvistä Verrattain pilvistä Melkein pilvistä Pilvistä Taivas ei näy. == Maapallon pilvisyys == Maan pinnasta on noin 70 % W. Hart & al. Lidar Global Cloud and Aerosol Layer Distribution Statistic Depletion of Solar Radiation The Most Informative Site in the Internet pilvien peitossa, yhtenäisiä laajoja pilvialueita on 20–30 %.The Net Effect of Cloudiness on Surface Temperatures Thayer Watkins Applet- magichttp://www.gsfc.nasa.gov/gsfc/service/gallery/fact_sheets/earthsci/terra/changing_global_clouds.pdf Pilvisyyden pienienkin muutosten arvellaan vaikuttavan maan pintalämpötilaan, koska pilvet heijastavat monesti paljon säteilyä, toki pilvilajista riippuen. Eri alueiden tyypillinen pilvisyys vaihtelee huomattavasti. Aavikot ja jäätiköt ovat melko pilvettömiä, meret pilvisiä. Kosteat manneralueet ovat melko pilvisiä. Pilvisyys Saharan yllä on 10–40 %, sademetsässä 60–70 % ja savannilla 50 % ja Euroopan ja Aasian metsäalueilla 50–70 %. Pilvettömintä on Etelämantereella. Hyvin pilvistä on esimerkiksi keskisellä pohjoisella Pohjois-Atlantilla, 80–100 %. Merien pilvisyys on välillä 40–100 %, mannerten 5–7 5%. Pilvien valonheijastuskyky on keskimäärin 55 %, 40–80 %. Mäntyjen ja kuusien vapauttamat terpeenit nousevat ilmakehään ja lisäävät pilviä tuhannen metrin korkeudessa. Männyt ja kuuset vapauttavat niitä enemmän lämpimämmässä. ==Lähteet== Luokka:Pilvet Luokka:Meteorologia
Stationaarinen rintama

Stationaarinen rintama on paikallaan pysyvä rintama kylmän ja lämpimän ilman rajalla, tavallisempi kesällä. Se on useimmiten polaari- ja keskileveysasteiden ilmamassojen raja. Yleensä se kestää paikoillaan korkeintaan muutaman päivän. Stationaarinen rintama muistuttaa lämmintä rintamaa tai hidasta kylmää rintamaa. Sää stationaarisen rintaman alueella on vaihteleva, monesti pilvinen ja usein vielä sateinen. Stationaarinen rintama muuttuu muutamassa päivässä joko kylmäksi tai lämpimäksi rintamaksi, tai sen pilvet hajoavat. Luokka: Meteorologia
José Luis Chilavert

José Luis Félix Chilavert González (s. 27. heinäkuuta 1965 Luque) on paraguaylainen ammattilaisuransa lopettanut jalkapallomaalivahti. Häntä pidetään yleisesti maansa kautta aikain parhaana jalkapalloilijana. Chilavert oli peliurallaan jalkapallomaailman johtavia vapaapotkuspesialisteja ja ampui usein myös joukkueensa rangaistuspotkut. Tämä maalivahdeille epätavallinen taito nosti hänet kautta aikain eniten maaleja tehneeksi maalivahdiksi, kunnes Rogério Ceni ohitti hänet vuonna 2006. Chilavert teki urallaan yhteensä 62 maalia, joista kahdeksan maaotteluissa. Maaottelumaaleistaan neljä hän teki Paraguayn karsiessa vuoden 2002 maailmanmestaruuskisoihin. Chilavert teki debyyttinsä jalkapalloilijana 15-vuotiaana pelatessaan Sportivo Luqueñossa, joka oli tuolloin kakkosdivisioonajoukkue. Vuonna 1984 hän siirtyi argentiinalaisen San Lorenzon riveihin, jossa pelasi neljä vuotta. Vuonna 1988 Chilavert siirtyi Real Zaragozaan Espanjaan ja pelasi siellä kolme kautta. 1990-luvun alussa hän palasi Argentiinaan, missä hän pelasi Vélez Sársfield -joukkueessa lähes koko vuosikymmenen. Hän oli voittamassa neljää Argentiinan mestaruutta ja niiden lisäksi Copa Libertadores -turnausta ja Intercontinental Cupia, molempia vuonna 1994. Vuonna 1999, pelatessaan edelleen Vélez Sársfieldissa, hän teki ottelussa Ferro Carril Oestea vastaan hattutempun ensimmäisenä maalivahtina jalkapallohistoriassa. Chilavert äänestettiin maailman parhaaksi maalivahdiksi vuosina 1995, 1997 ja 1998. Vuonna 1998 hän osallistui ensimmäistä kertaa jalkapallon maailmanmestaruuskisoihin vieden maansa lopulta neljännesvälieriin, joissa se hävisi tulevalle maailmanmestarille Ranskalle vasta jatkoajalla. Paitsi pelitaidoistaan, Chilavert tunnettiin pelikentillä myös tulisesta luonteestaan. Hän sylki vuoden 2002 maailmanmestaruuskisojen karsintaottelussa brasilialaisen Roberto Carlosin päälle, minkä vuoksi FIFA antoi hänelle kolmen ottelun kansainvälisen pelikiellon. Tämän vuoksi hän joutui seuraamaan Paraguayn kahta ensimmäistä peliä itse kisoissa katsomosta. Chilavert ilmoitti joulukuussa 2003 uransa päättymisestä, mutta pyörsi sittemmin päätöksensä ja palasi kahden RC Strasbourgissa Ranskassa ja yhden Club Atlético Peñarolissa Uruguayssa pelatun vuoden jälkeen vielä kaudeksi Véleziin. Hän päätti uransa lopullisesti vuonna 2004 ja pelasi jäähyväisottelunsa 11. marraskuuta. Maaotteluja Chilavertille kertyi vuosien varrella yhteensä 74, joissa hän teki kahdeksan maalia. == Seurat == * Club Sportivo Luqueño * Club Guaraní (1984) * San Lorenzo (1984–1988) * Real Zaragoza (1988–1991) * Vélez Sársfield (1991–2000) * RC Strasbourg (2000–2002) * Peñarol (2002–2003) * Vélez Sársfield (2003–2004) ==Lähteet== Luokka:Paraguaylaiset jalkapallomaalivahdit Luokka:Vuonna 1965 syntyneet Luokka:Elävät henkilöt
Syöksyvirtaus

Syöksyvirtaus on kuuro- tai ukkospilvestä laskeva voimakas, kylmä ilmavirtaus, joka saa lisää voimaa sateen haihtumisen jäähdytysvaikutuksesta. Se voi olla joskus niin voimakas, että se kaataa puita tai jopa vaurioittaa rakennuksia. Se liittyy tavallisesti nimenomaan ukonilmaan. Syöksyvirtauksia on kuitenkin havaittu myös silloin, kun ei sada lainkaan tai vain hiukan. Tällöin lähes kaikki pilvessä syntyneet sadepisarat ovat ehtineet haihtua syöksyvirtauksen syntyvaiheessa eivätkä ne saavuta maanpintaa. Syöksyvirtauksen etureunaa kutsutaan puuskarintamaksi, johon liittyy joskus tornadomaisia gustnadoja eli puuskarintamapyörteitä. Syöksyvirtauksessa tuulen nopeus voi olla jopa 50 m/s, ja se aiheuttaa samankaltaista mutta heikompaa tuhoa kuin tornado jopa satojen neliökilometrien alueella. Sen tuhot tunnistaa samaan suuntaan kaatuneista puista; trombi kaataa puut sikin sokin.Trombi kaataa puut sikin sokin, syöksyvirtaus samaan suuntaan Helsingin Sanomat 4.8.2010 Yksi syöksyvirtaus kestää joitakin minuutteja. Syöksyvirtaus syntyy, kun sadepisarat tulevat pilven alapuolella kuivaan ilmaan ja haihtuvat. Haihtuminen sitoo energiaa, joka jäähdyttää ilmaa. Jäähtynyt ilma on ympäristöään tiheämpää, jolloin se putoaa alaspäin. Maanpinnan kohdatessaan ilmavirtaus kääntyy vaakasuuntaiseksi. Haihtumisen lisäksi jäähtymistä lisää mahdollisten rakeiden sulaminen, joka myös sitoo energiaa. Koska tyypillisesti koko sade- ja virtausjärjestelmä on liikkeessä ja tuuli erilaista eri korkeuksilla, laskeutuva ilma voi tuoda mukanaan myös horisontaalista liikemäärää ylemmistä ilmakerroksista.Straight line winds Estofex ==Kuuluisia syöksyvirtauksia Suomessa== Asta-myrskyn aikana vuonna 2010 syöksyvirtaukset kaatoivat metsää laajoilta aloilta. Vuoden 2010 Sonisphere-musiikkifestivaaleilla Porissa tapahtui syöksyvirtaus, joka aiheutti paljon vahinkoja, ja yksi ihminen kuoli vammoihin sairaalassa neljän päivän kuluttua. Kymmeniä muita ihmisiä loukkaantui lievästi. Sonisphereen iskenyt myräkkä tuhosi myyntikojujen ja telttojen lisäksi toisen päälavan tukirakenteita aiheuttaen sortumisvaaran, minkä jälkeen esiintymiset sillä lavalla peruttiin. Ahti-myrskyn aikaan kesäkuussa 2021 Oulun keskustan alueelle osui syöksyvirtaus. Tuolloin Vihreäsaaren havaintoasemalla mitattiin tuulen nopeudeksi korkeimmillaan jopa 31 metriä sekunnissa. Vaikka pahin myräkkä kesti vain viitisentoista minuuttia, se ehti saada aikaan suuria tuhoja. Kolme ihmistä jäi kaatuneiden puiden alle, ja heistä yksi kuoli. Myrsky aiheutti tulvia ja repi talojen kattoja: esimerkiksi Oulun kaupunginteatterin katto vaurioitui. ==Katso myös== *Trombi ==Aiheesta muualla== *Ilmatieteen laitoksen teematietoa syöksyvirtauksista == Lähteet == Luokka:Myrskyt Luokka:Tuulet Luokka:Metsätuhot
Windows Virtual PC

Windows Virtual PC oli Windows XP:lle, Vistalle, Windows 7:lle ja PowerPC- prosessoria käyttäville Mac OS/Mac OS X -koneille saatavilla ollut emulaattoriohjelmisto, jolla voidaan emuloida PC-yhteensopivaa tietokonetta. Ohjelmiston kehitti alun perin Connectix Macintoshille vuonna 1997 ja se julkaistiin System 7.5:lle. Connectix julkaisi myöhemmin version Windowsille ja yhteistyössä Innotekin (VirtualBoxin kehittäjät) kanssa Virtual PC julkaistiin OS/2 Warpille vuonna 2002.https://web.archive.org/web/20060324234502/http://www.bityard.com/article.php?sid=100#Adds Myöhemmin Microsoft osti tuotteen. Microsoft julkaisi ohjelman ensimmäisen version 2004 ja antoi sen ilmaiseksi ladattavaksi 2006.https://learn.microsoft.com/en-us/archive/blogs/virtual_pc_guy/virtual- pc-is-free Viimeinen versio on vuodelta 2011. Sen korvasi Hyper-V, joka on saatavissa Windowsin palvelinversioille Windows Server 2008:sta eteenpäin. Virtual PC -ohjelma emuloi PC-standardin mukaista tietokonetta ja sen oheislaitteita. Sillä voidaan ajaa melkein kaikkia mahdollisia käyttöjärjestelmiä, jotka on tehty PC-tietokoneille. Se on kuitenkin suunniteltu ensisijaisesti ajamaan Windows-käyttöjärjestelmiä, joten esimerkiksi Linuxin asennuksessa voi joskus ilmetä ongelmatilanteita. Virtual PC näyttäytyy käyttöjärjestelmille tietokoneena, jossa on Pentium II -prosessori, VESA-yhteensopiva SVGA-näytönohjain (S3 Trio 64 PCI, jossa 4 MB Video RAM), American Megatrends (AMI) BIOS, Creative Labs Sound Blaster 16 -äänikortti ja DEC 21041 Ethernet -verkkokortti. Kaikki ohjelmat eivät välttämättä tajua laitteistoa ja kellotaajuuksia (saattaa vaihdella riippuen tietokoneesta ja asennettavasta käyttöjärjestelmästä), joskin yhteensopivuus on todella hyvä emulointiohjelmistoksi. Virtual PC:n Macintosh-versio kääntää x86-konekieltä dynaamisesti PowerPC-konekieleksi, joten nopeushävikki ei suoritinemulaatiossa ole kovinkaan suuri. Ensimmäinen Virtual PC:n versio suunniteltiin ja kehitettiin alun perin Apple Macintosh -tietokoneille, ja se julkaistiin kesäkuussa 1997. Neljä vuotta myöhemmin, kesäkuussa 2001, siitä julkaistiin ensimmäinen Windows-versio (Virtual PC for Windows 4.0). Connectix myi Virtual PC:stä useita räätälöityjä versioita, jotka sisälsivät valmiina eri käyttöjärjestelmiä, kuten Windows, OS/2, ja RedHat Linux. Tässä vaiheessa oli jo tullut selväksi että tietokoneen emulointiohjelmat olivat tärkeitä myös isoille yrityksille. Ohjelmiston suosion takia Microsoft kiinnostui Virtual PC -ohjelmistosta siinä määrin, että se hankki Virtual PC -tuoteperheen (Virtual PC for Mac, Virtual PC for Windows) ja vielä siihen aikaan julkaisemattoman Virtual Server -ohjelmiston Connectix-yhtiöltä helmikuussa 2003. ==Lähteet== Luokka:Emulaattorit Virtual PC
Ruusu

Ruusu tarkoittaa seuraavia: __NOTOC__ * ruusut eli aitoruusut (Rosa), kasvisuku * Ruusu, naisen nimi * ruusu, latinaksi erysipelas, ihosairaus * ruusu, vaakunakuvio. * Ruusu, Merja Rantamäen laulu * Ruusut, suomalainen elektronista popmusiikkia soittava yhtye * Ruusu, sukunimenä: ** Elias Ruusu (s. 2001), suomalainen jääkiekkoilija ** Markus Ruusu (s. 1977), suomalainen jääkiekkomaalivahti ==Katso myös== Ruusuihin liittyvät myös seuraavat: === Muihin sukuihin kuuluvia kasveja === * alppiruusut (Rhododendron), kanervakasveihin kuuluva kasvisuku * jouluruusut (Helleborus), leinikkikasveihin kuuluva kasvisuku * jerikonruusu (Anastatica hierochuntica), koristekasvi * kiinanruusu (Hibiscus rosa-sinensis), koristekasvi === Muita merkityksiä === * kyhmyruusu, latinaksi erythema nodosum, ihotauti * ruusufinni, latinaksi akne rosacea, ihotauti * vyöruusu, latinaksi herpes zoster, ihotauti * Neljä Ruusua, suomalainen yhtye * Valkoinen Ruusu, Natsi- Saksaa vastustanut ryhmittymä * ruusunmarja, ruusujen mehevä kukkapohjus * ruusukäyrä, Grandin ruusu, ruusun teriötä muistuttava matemaattinen käyrä * ruusujen sota, yhteisnimitys vuosina 1455–1485 käydyille monimutkaisille taisteluille Englannin kruunusta Lancasterin ja Yorkin sukujen välillä * Kirjan ja ruusun päivä, kirjaa juhlistava päivä === Katso myös === * rosa, täsmennyssivu * rose, täsmennyssivu.
Mesosykloni

Mesosykloni on halkaisijaltaan 2–10 km kokoinen ilmapyörre, joka liittyy konvektiosoluun. Pohjoisella pallonpuoliskolla se pyörii vastapäivään, eteläisellä myötäpäivään.Mesocyclone AMS Glossary of meteorology Mesosyklonit liittyvät usein supersolu-ukkosiin. Pitkäikäiset mesosyklonit, jotka kasvavat korkeussuunnassa riittävän suuriksi, voidaan havaita Doppler-säätutkalla. Yhdysvalloissa voidaan antaa tornadovaroitus, kun Doppler-tutkalla nähdään mesosyklonille tunnusomainen rakenne. Tämän kokoluokan pyörteitä, jotka eivät liity konvektioon, ei kutsuta mesosykloneiksi. Mesosykloneita eivät ole myöskään pienikokoiset, lyhytikäiset pyörteet, joita liittyy esim. puuskarintamiin. Mesosyklonin tulee pysyä koossa ainakin niin kauan kuin ilmapaketin matka nousualueen läpi kestää (tyypillisesti noin 30 minuuttia) ja ulottua korkeussuunnassa ainakin puoleen nousuliikealueen korkeudesta. == Lähteet == == Aiheesta muualla == * Electronic Journal of Severe Storms Meteorology Luokka:Meteorologia
Seinäpilvi

Seinäpilvi on pyörivä, usein sateeton pilvimuodostuma, joka ulottuu supersolu- ukkospilven alapuolelle. Tällä alueella on maksimaalinen ylösvirtaus, ja se voi tuottaa tornadoja. Näiden pilvien koot ovat alle kilometristä jopa kahdeksaan kilometriin. Mesosyklonin pyöriessä tälle alueelle syntyy matalampi paine, jolloin ilma pystyy kondensoitumaan eli tiivistymään matalammalla kuin muualla solussa. == Aiheesta muualla == *Wall Clouds Department of Atmospheric Sciences (DAS) at the University of Illinois Urbana-Champaign (UIUC), WW2010 (the weather world 2010 project) * http://www.myrskyvaroitus.com/site/myrskytieto/konvektiiviset_saailmiot.pdf s. 21 Luokka:Pilvet
Himnusz

Isten, áldd meg a magyart (Jumala unkarilaisia siunatkoon) on Ferenc Kölcseyn runo, jonka ensimmäinen säkeistö on Unkarin kansallislaulu. Unkariksi kansallislaulun nimi on Himnusz eli "hymni". Sen on säveltänyt Ferenc Erkel.Unkarilaisen kulttuurin päivä, Suomi-Unkari-seura 23.1.2013, viitattu 24.6.2020 Runosta tuli virallisesti Unkarin kansallislaulu tai -hymni 1989, jolloin asia vahvistettiin perustuslain muutosten yhteydessä omana pykälänään (75 §). == Sanat == Himnusz A magyar nép zivataros századaiból Isten, áldd meg a magyart Jó kedvvel, bőséggel, Nyújts feléje védő kart, Ha küzd ellenséggel; Bal sors akit régen tép, Hozz rá víg esztendőt, Megbűnhődte már e nép A múltat s jövendőt! Őseinket felhozád Kárpát szent bércére, Általad nyert szép hazát Bendegúznak vére. S merre zúgnak habjai Tiszának, Dunának, Árpád hős magzatjai Felvirágozának. Értünk Kunság mezein Ért kalászt lengettél, Tokaj szőlővesszein Nektárt csepegtettél. Zászlónk gyakran plántálád Vad török sáncára, S nyögte Mátyás bús hadát Bécsnek büszke vára. Hajh, de bűneink miatt Gyúlt harag kebledben, S elsújtád villámidat Dörgő fellegedben, Most rabló mongol nyilát Zúgattad felettünk, Majd töröktől rabigát Vállainkra vettünk. Hányszor zengett ajkain Ozman vad népének Vert hadunk csonthalmain Győzedelmi ének! Hányszor támadt tenfiad Szép hazám, kebledre, S lettél magzatod miatt Magzatod hamvvedre! Bújt az üldözött, s felé Kard nyúlt barlangjában, Szerte nézett s nem lelé Honját e hazában, Bércre hág és völgybe száll, Bú s kétség mellette, Vérözön lábainál, S lángtenger fölette. Vár állott, most kőhalom, Kedv s öröm röpkedtek, Halálhörgés, siralom Zajlik már helyettek. S ah, szabadság nem virul A holtnak véréből, Kínzó rabság könnye hull Árvák hő szeméből! Szánd meg Isten a magyart Kit vészek hányának, Nyújts feléje védő kart Tengerén kínjának. Bal sors akit régen tép, Hozz rá víg esztendőt, Megbűnhődte már e nép A múltat s jövendőt! ==Lähteet== ==Aiheesta muualla== * ”Himnusz” unkarinkielisessä Wikiaineistossa * Sävelmä mp3-tiedostona * Unkarin kansallislaulu (video tekstitys 33 kielellä) * Nuotit: , , , Luokka:Kansallislaulut Luokka:Unkarin kansallissymbolit Luokka:Unkarin kirjallisuus Luokka:Unkarilaiset musiikkikappaleet
Uraltransgaz

Uraltransgaz on Gazpromin kokonaan omistama öljyputkien rakentamiseen ja ylläpitoon erikoistunut yritys Uralin itäpuolella Jekaterinburgissa. Se valmistaa myös kaasunpumppausasemia ja niihin tarvittavia laitteita. ==Aiheesta muualla== *Esittely *Uraltransgaz Luokka:Öljyputkiyhtiöt Luokka:Gazprom
Vuoden 1992 kesäolympialaisten mitalitaulukko

Vuoden 1992 kesäolympialaisissa oli ohjelmassa 257 kilpailutapahtumaa. Mitalitaulukon ensimmäinen oli Yhdistynyt joukkue, joka koostui Itsenäisten valtioiden yhteisön urheilijoista. == Mitalitaulukko == == Lähteet == Mitalitaulukko 1992
Hietakyy

Hietakyy (Vipera ammodytes) on myrkyllisimpiä Euroopassa eläviä käärmelajeja. Se on aktiivinen ympäri vuorokauden ja saalistaa nisäkkäitä, lintuja ja matelijoita. Laji synnyttää 5–15 poikasta kerrallaan. == Tuntomerkit== Hietakyyllä on kuonon päässä kyhmy ja selässä on muuta väritystä tummempi salmiakkikuvio. Pohjaväri on yleisimmin harmaa, mutta vaaleanruskeitakin yksilöitä esiintyy. Vaaleanharmaat yksilöt ovat yleensä koiraita ja tummanharmaat ja ruskeat naaraita. Pituutta kertyy 65–90 cm. == Levinneisyys== Hietakyyt elävät luonnossa Balkanilla ja itäisessä Keski-Euroopassa: Koillis- Italiassa, Itävallan eteläosissa, entisen Jugoslavian alueella, Turkissa, Kaspianmerellä sekä Syyriassa. Ne elävät kuivilla ja kivikkoisilla rinteillä ja aukeilla metsäalueilla. Niitä pidetään myös terraarioeläiminä. == Lähteet == * O'Shea M. & Halliday T., 2009, Matelijat ja sammakkoeläimet, Dorling Kindersley & readme.fi, 256 s. === Viitteet === == Aiheesta muualla == *Laji.fi: Vipera ammodytes *ITIS: Vipera ammodytes *The University of Adelaide, Australia, Clinical Toxinology Resources: Vipera ammodytes Luokka:Kyykäärmeet Luokka:Lemmikkimatelijat
Metsänorsu

Metsänorsu (Loxodonta cyclotis) on afrikannorsulajeista pienempi ja väriltään tummempi kuin savanninorsu (Loxodonta africana). DNA-tutkimusten jälkeen sitä pidetään nykyisin omana lajinaan; aiemmin se oli afrikannorsun alalaji (Loxodonta africana cyclotis). ==Tuntomerkit== Metsänorsu-uroksen säkäkorkeus on noin 250 senttimetriä, naaraan 210 senttimetriä. Painoa on 2,7–6 tonnia. Metsänorsu on tummempi kuin savanninorsu ja sillä on pyöreämmät korvat. Toisin kuin aasiannorsulla, molemmilla sukupuolilla on syöksyhampaat, mutta ne ovat suoremmat ja selvemmin alaspäin suuntautuneet kuin savanninorsuilla. == Levinneisyys == Metsänorsu elää Länsi- ja Keski-Afrikan trooppisissa sademetsissä. Metsänorsut vaikuttavat huomattavasti Afrikan sademetsiin. Ne tallaavat, raivaavat ja syövät aluskasvillisuutta ja taimia niin, että metsiin jää pysyvästi harvoja tai kokonaan paljaita kohtia ja polkuja, jollaiset ovat harvinaisia maailman muissa sademetsissä. Norsut myös mylläävät maata, minkä seurauksena metsään kasvaa tiheitä aluskasvillisuusviidakkoja. == Elintavat == Metsänorsut elävät noin kymmenen yksilön perhekunnissa, joita johtaa isokokoinen naaras. Metsänorsujen määrästä on vaikeaa saada luotettavaa tietoa, koska niitä ei voi laskea satelliitti- tai ilmakuvista yhtä helposti kuin savannilla eläviä norsuja. == Ravinto == Metsänorsut syövät kuivalla kaudella ruohoa, lehtiä ja nuoria oksia. Sadekaudella ne syövät mieluiten hedelmiä. == Lähteet == Luokka:Norsut Luokka:Uhanalaiset nisäkkäät
Juri Derjabin

Juri Stepanovitš Derjabin (; 3. tammikuuta 1932Labyrint.ru Šumiha − 1. elokuuta 2013 Moskova) oli neuvostoliittolainen ja venäläinen diplomaatti, joka toimi pitkään Suomessa. Urho Kekkosen ja Mauno Koiviston presidenttikausilla Derjabin kommentoi Suomen idänsuhteita nimimerkillä ”Juri Komissarov” ja oli myöhemmin vuosina 1992–1996 Venäjän suurlähettiläänä Suomessa. Derjabin aloitti ulkomaisen työskentelynsä Norjassa 1950-luvulla ja toimi ulkoministeriön (MID) Skandinavian osaston sihteerinä vuosina 1965–68. 1960-luvun lopulla hän siirtyi Suomeen ja sai lähetystöneuvoksen viran Helsingissä 1973. Boris Jeltsiniä tukenut Derjabin oli vuoden 1991 vallankaappausyrityksen jälkeen hetken varaministerinä, ja palasi Suomeen vuonna 1992 Venäjän federaation suurlähettiläänä. Suurlähettiläskausi loppui 1996. Sen jälkeenkin Derjabin otti kantaa idänsuhteisiin ja Suomen Nato- jäsenyyteen, ja kirjoitti suomalaisiin lehtiin. == Julkaisut == * * * * * == Lähteet == ==Aiheesta muualla== *Juri Derjabinin muistokirjoitus Helsingin Sanomissa Luokka:Venäläiset diplomaatit Luokka:Neuvostoliittolaiset diplomaatit Luokka:Vuonna 1932 syntyneet Luokka:Vuonna 2013 kuolleet
Levy-yhtiö (yritys)

Levy-yhtiö (Lahden Levy-yhtiö Oy) on Tehosekoitin-yhtyeen Ari "Arska" Tiaisen perustama ja omistama riippumaton levy-yhtiö. Yhtiön perustaminen noudatti punk-ideologiaa: ”tehdään se itse”. Yhtiö on osoittautunut ennakkoluulottomaksi ja radikaaliksi toimijaksi suomalaisilla levymarkkinoilla. Aluksi Levy-yhtiö julkaisi vain Tehosekoittimen, Apulannan, Lehtivihreiden ja Punaisten Messiaiden julkaisuja, mutta 2000-luvulla yhtiön listoilla ovat olleet muun muassa Jarkko Martikainen, Irina, Järjestyshäiriö, The Voltas ja Zacharius Carls Group. Levy-yhtiön ohessa toimii myös Ohjelmatoimisto-niminen ohjelmatoimisto. Alkuaikoina Levy-yhtiö julkaisi Lehti-nimistä lehteä. Levy-yhtiö on ollut toimintatauolla vuodesta 2009 lähtien ja yhtiön artistit ovat hakeneet uudet levytyskanavat muualta. ==Lähteet== ==Aiheesta muualla== *Levy-yhtiön verkkosivut Luokka:Suomalaiset rockmusiikin levy-yhtiöt
Idänturturikyyhky

Idänturturikyyhky (Streptopelia orientalis), aiemmalta nimeltään isoturturikyyhky, on siperialainen kyyhkylaji, jota on satunnaisesti tavattu Suomessakin. == Ulkonäkö ja koko == Idänturturikyyhky muistuttaa ulkonäöltään turturikyyhkyä, mutta on vähän isompi, hartiahöyhenten kuviointi on erilainen ja pyrstön kärki on harmaa. Pituus 33 cm, siipien kärkiväli 60 cm. Väritys on tummahko ja siniharmaata väriä on kaulassa, selän takaosassa ja perän yläosassa, Siperiassa elävillä linnuilla myös pyrstön kärjessä. Siiven kuviointi ei ole kovin näkyvä. == Levinneisyys == Idänturturikyyhky pesii Siperiassa ja talvehtii Intiassa ja Etelä-Japanissa. Suomessa ja Länsi- Euroopassa sekä joskus Alaskassa tavatut yksilöt ovat muuttoharhailijoita. Suomessa tavattu hyväksytysti vuoden 2023 loppuun mennessä 25 kertaa. == Lähteet == == Aiheesta muualla == *ITIS: Streptopelia orientalis Luokka:Kyyhkylinnut
Neitokurki

Neitokurki (Anthropoides virgo Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto [30.8.2010., aiemmin Grus virgo) on kurkilintu. Se on havaittu Suomessa 13 kertaa, viimeksi vuonna 2009.Rariteettikomitea/Neitokurki __NOTOC__ == Ulkonäkö ja koko == Neitokurki on hiukan pienempi kuin tavallinen kurki. Värityskin muistuttaa kurkea, mutta päälaen punainen läikkä puuttuu, valkoinen raita niskassa on pitempi ja kurkun musta alue ulottuu pitemmälle rintakehään. Pituus on 76 cm ja siipien kärkiväli 175 cm. Lintu painaa 2–3 kg. == Levinneisyys == Neitokurjet pesivät Keski-Aasiassa ja talvehtivat Afrikassa. Joitakin yksilöitä pesii Kyproksella ja Turkin itäosissa. == Lähteet == == Aiheesta muualla == Pylväs, Simo & Järvinen, Antero 1978: Neitokurki Anthropoides virgo* Kilpisjärvellä. - Lintumies 4.1978 s. 144. LYL. * Luokka:Kurjet
Levy-yhtiö

Levy-yhtiö on äänitallenteiden tuotantoon, valmistamiseen, jakeluun ja markkinointiin erikoistunut yritys, joka voi tämän ohessa toimia musiikkikustantajana. Levy-yhtiöllä on yleensä yksi tai useampia levymerkkejä, joilla sen omaa tai muiden tuotantoa julkaistaan. 2000-luvulle tultaessa yleistyneet ns. 360 asteen levy-yhtiöt harjoittavat usein näiden perustoimintojen lisäksi myös keikkamyyntiä ja merchandise-kauppaa. == Levy- yhtiöitä edustavat järjestöt == Suomessa levy-yhtiöt ovat järjestäytyneet muun muassa 18 jäsenen Musiikkituottajat – IFPI Finlandiin ja 32 jäsenen Suomen riippumattomien levy- ja tuotantoyhtiöiden yhdistykseen IndieCo ry. Kansainvälisemmin levy-yhtiöitä edustaa muun muassa International Federation of the Phonographic Industry-IFPI ja IMPALA. Suomessa levy-yhtiöiden kulta- ja platinalevyt myöntää IFPI Finland. Suomessa levy-yhtiöiden äänitteiden käytöstä saamista korvauksista vastaa Gramex ry, jonka ovat muodostaneet vuonna 1967 jäsenet Muusikkojen Liitto ry, Musiikkituottajat ry – IFPI Finland ja Solo ry. Muutoin esittävät taiteilijat ja äänitteiden tuottajat ovat asiakassuhteessa Gramexiin.Muusikkojen liitto Omalla tahollaan antamistaan teosten käyttöluvista korvaukset kerää Kopiosto, jolla on jäsenjärjestöjensä kautta valtakirja suomalaisilta oikeudenomistajilta. Tekijänoikeuden tiedotus- ja valvontakeskus valvoo jäsentensä tekijänoikeuksia ja järjestää tekijänoikeuksiin liittyvää tiedotusta ja koulutusta. Musiikkialan ja levy- yhtiöiden kansainvälistymisessä auttaa vuonna 2011 muotoutunut jäsentensä Music Finland ry, joka edistää suomalaisen musiikin toimintaedellytyksiä ja kilpailukykyä. Musiikkialan ja levy-yhtiöiden äänitetuotantoa ja kotimaista monimuotoista musiikkia tukee taloudellisesti Musiikin Edistämissäätiö, MES. Suomessa levy-yhtiöt jakavat Musiikkituottajat järjestön kautta: * Emma- palkinnot vuoden menestyneimmille taiteilijoille ja alan ammattilaisille * Muuvi-palkinnot vuoden parhaille musiikkivideoille == Kansainväliset suurlevy- yhtiöt == Suurin osa levy-yhtiöistä on kolmen monikansallisen yrityksen (ns. Big Three) omistuksessa, joilla on hallussaan noin 60 prosenttia markkinoista. Nämä kolme ovat: * Sony Music Entertainment * Universal * Warner ;1988–1999 (Big Six) # Warner Music Group # EMI # Sony (oli CBS Records tammikuuhun 1991 asti, jonka jälkeen Sony Music) # BMG # Universal Music Group # PolyGram ;1999–2004 (Big Five) # Warner Music Group # EMI # Sony # BMG # Universal Music Group (PolyGram liittyi UMG:iin) ;2004–2012 (Big Four) # Universal Music Group # Sony BMG (Sony ja BMG yhdessä. Toimii Sony Music Entertainmentinä 2008 liitoksen jälkeen) # Warner Music Group # EMI ;2012 lähtien (Big Three) #Universal Music Group (suurin osa EMIstä mukana) #Sony Music Entertainment (EMI Music Publishing liittyi Sony/ATV Music Publishingiin) #Warner Music Group (EMI Parlophone ja EMI/Virgin Classics liitettiin WMG:iin 1. heinäkuuta 2013) == Katso myös == * Musiikkituottajat – IFPI Finland * IndieCo ry * Suomen virallinen latauslista == Lähteet == == Aiheesta muualla == * Indieco * Musiikkituottajat – IFPI Finland ry * Luokka:Seulonnan keskeiset artikkelit
Kyyt

Kyyt eli hietakyyt (Vipera) on kyykäärmeiden (Viperidae) heimoon kuuluva käärmesuku, joka sisältää useita pieniä ja keskikokoisia lajeja. Kyitä tavataan Euroopassa, Keski- ja Itä-Aasiassa sekä Pohjois-Afrikassa Maghrebin alueella. Osa aiemmin kyihin luokitelluista lajeista on siirretty sukuihin Daboia, Macrovipera, Montatheris, Montivipera ja Proatheris. Suvulle on ehdotettu uutta suomenkielistä nimeä aitokyyt. == Alasuvut ja lajit == Joskus kyyt jaetaan kahteen alasukuun Pelias ja Vipera, ja toisinaan Pelias erotetaan jopa omaksi suvukseen. Alasuku tai suku Vipera ei tällöin ole kuitenkaan monofyleettinen, sillä suvussa on Pelias-alasuvun lisäksi kaksi basaalisempaa kladia (alla esitetty nimillä Vipera 1 ja Vipera 2). Kyiden sukuun luetaan noin 21 lajia, mutta monen niistä validius on kyseenalaista, minkä lisäksi suvussa on todennäköisesti pari lajikompleksia. Alla on lueteltu lajit kladien tai alasukujen mukaan, ja lajien mahdollinen epävarma taksonominen asema on kerrottu. * Pelias ** Vipera altaica – asema lajina kyseenalaista ** Vipera anatolica ** Kyy (Vipera berus) ** Vipera darevskii – taksonominen asema ratkaisematon ** Vipera dinniki – asema lajina kyseenalaista ** Vipera eriwanensis – asema lajina kyseenalaista ** Vipera graeca – taksonominen asema ratkaisematon ** Vipera kaznakovi – taksonominen asema ratkaisematon ** Vipera lotievi – asema lajina kyseenalaista ** Vipera nikolskii – asema lajina kyseenalaista ** Vipera orlovi – asema lajina kyseenalaista ** Arokyy (Vipera renardi) ** Vipera sakoi – taksonominen asema ratkaisematon ** Vipera seoanei ** Kenttäkyy (Vipera ursinii) ** Vipera walser * Vipera 1 ** Aspiskyy (Vipera aspis) ** Nysäkuonokyy (Vipera latastei) – todennäköisesti lajikompleksi ** Atlasvuorikyy (Vipera monticola) – taksonominen asema ratkaisematon * Vipera 2 ** Hietakyy (Vipera ammodytes) – todennäköisesti lajikompleksi ** Vipera transcaucasiana – asema lajina kyseenalaista == Lähteet == Luokka:Kyykäärmeet
Kserkses

Kserkses, Xerxes tai Serse voi viitata seuraaviin: * Persian kuninkaita ** Kserkses I, Persian kuningas 485–465 eaa. ** Kserkses II, Persian kuningas 424 eaa. * Händelin oopperaa, katso Serse
Somogy

Somogy on lääni Lounais-Unkarissa. Se rajautuu Zalan, Veszprémin, Fejérin, Tolnan ja Baranyan lääneihin sekä etelässä Kroatiaan. Pääkaupunki on Kaposvár. Läänin pinta-ala on 6 065 km² ja sen väkiluku arviolta 312 084 (vuonna 2015). Läänin pohjoisrajana toimii Balaton-järvi, jonka etelärannan paikkakunnat kuuluvat Somogy'in lääniin. Näistä suurin ja tunnetuin on suosittu lomakohde Siófok. Läänin etelärajalla virtaa Dráva-joki. Maasto on suurimmaksi osaksi kumpuilevaa. == Lähteet == == Aiheesta muualla ==
Szabolcs-Szatmár-Bereg

Szabolcs-Szatmár-Bereg on Unkarin itäisin lääni. Se rajautuu Hajdú-Biharin ja Borsod-Abaúj-Zemplénin lääneihin sekä koillisessa Ukrainaan ja kaakossa Romaniaan. Pääkaupunki on Nyíregyháza. Läänin pinta-ala on 5 933 km² ja sen väkiluku arviolta 562 357 (vuonna 2015). Maasto on maantieteellisesti vaihtelevaa: läänin alueelta löytyy sekä kukkuloita että tasankoa. Alue kuuluu Unkarin Suureen alankoon, mutta talvet ovat täällä vallitsevan mannerilmaston takia kylmempiä kuin etelämpänä. Lääni sai nykyisen muotonsa, kun entiseen Szabolcsin lääniin yhdistettiin Unkarin puolelle jääneet rippeet Szatmárin ja Beregin lääneistä. Läänien pääkaupungit olivat Szatmár (romaniaksi Satu Mare) ja Beregszász (ukrainaksi Berehovo), ja Unkari menetti ne Trianonin rauhansopimuksessa. == Lähteet == == Aiheesta muualla ==
Tolna (lääni)

Tolna on lääni Etelä-Unkarissa. Se rajautuu Fejérin, Bács-Kiskunin, Baranyan ja Somogy'in lääneihin. Pääkaupunki on Szekszárd ja muita kaupunkeja ovat Dombóvár sekä Paks, jossa on kiistelty ydinvoimala. Voimala tuottaa puolet Unkarin sähköstä. Läänin pinta-ala on 3 703 km² ja sen väkiluku arviolta 225 936 (vuonna 2015). Maasto on kumpuilevaa. Läänin itärajalla virtaavaa Tonavaa kohti mentäessä maasto muuttuu tasaisemmaksi. Läänin alueella virtaa monia pieniä jokia. Suurin osa läänin paikkakunnista on pieniä kyliä. == Lähteet == == Aiheesta muualla ==
Miehistö

Miehistö on kollektiivinimitys suorittavia tehtäviä tekevälle osalle henkilökuntaa sotilaallisissa tai niihin verrattavissa hierarkkisissa organisaatioissa. Sotilasorganisaatiossa miehistöllä tarkoitetaan niitä sotilaita, jotka toteuttavat aliupseerien johdolla upseerien antamia käskyjä. He ovat siis niin sanottuja suorittavia työntekijöitä. ==Miehistö Suomen puolustusvoimissa== Myös aliupseerioppilaat sekä miehistön palvelusarvoissa olevat ammattialiupseerit ja sopimussotilaat kuuluvat miehistöön. Aliupseerit (vuoteen 2003 asti opistoupseerit ja sitä ennen toimiupseerit), upseerioppilaat ja upseerit muodostavat miehistön vastakohtana päällystön. Miehistön palvelusarvot Suomen puolustusvoimissa ovat muun muassa: * autosotamies * jääkäri * tykkimies * viestimies * pioneeri * panssarijääkäri * panssarimies * rajajääkäri * suojelumies *korpraali sekä * lentosotamies ilmavoimissa ja * ylimatruusi merivoimissa Aikaisemmin on ollut käytössä muun muassa * rakuuna **Uudenmaan rakuunarykmentti **Uudenmaan Rakuunapataljoona * ratsujääkäri **Karjalan ratsujääkärirykmentti 1918- **Hämeen Ratsujääkäripataljoona 1957- **Hämeen Rykmentti 1986-2014) ==Miehistö laivapalveluksessa== Laivoilla miehistöön kuuluvat matruusit varsinaisesta työnkuvasta riippumatta. Vierailevia miehistön jäseniä kutsutaan gasteiksi. Suomessa miehistöllä on mahdollisuus opiskella ja edetä reservissä aliupseeriksi. Luokka:Organisaatiot
Ulosvirtaus (meteorologia)

Meteorologiassa ulosvirtaus tarkoittaa ilman virtausta ulospäin konvektiopilvestä. Lisäksi se tarkoittaa maan pinnalla etenevää laskuvirtauksen aiheuttamaa kylmää virtausta. Ulosvirtaukseen liittyy monesti kylmän rintaman tapainen lämpötilan lasku ja tuulen suunnan ja nopeuden muutos. Ulosvirtauksen rajat pysyvät hengissä jopa 24 tuntia kuuropilven tuhoutumisen jälkeen ja matkustavat satoja kilometrejä. Uusia ukkosmyrskyjä kehittyy usein ulosvirtauksen rajalle, varsinkin silloin, kun ukkosvirtauksen raja törmää kylmään rintamaan, kuivaan linjaan, toiseen ulosvirtauksen rajaan jne. ==Katso myös== *Puuskarintama Luokka:Meteorologia
Asparagiinihappo

Asparagiinihappo (C4H7NO4) eli 2-aminobutaanidihappo (tunnetaan myös nimellä aspartiinihappo) on yksi luonnon 20 yleisimmästä aminohaposta. Se tunnetaan myös anioni-nimellään aspartaatti. Asparagiinihappo on glutamiinihapon ohella toinen kahdesta happamasta aminohaposta ja se esiintyy fysiologisessa pH:ssa aina negatiivisena ionina. Se on asparagiinin karboksyylihappomuoto. Asparagiinihappo on normaaliolosuhteissa olomuodoltaan kiinteää ja sen sulamispiste on 230 °C sekä CAS-numero 56-84-8 (L-asparagiinihappo). Asparagiinihapon toisen isomeerin eli D-asparagiinihapon sulamispiste on 300 °C ja CAS-numero on 1783-96-6. DL-asparagiinihapon CAS-numero on 617-45-8. == Metabolia == Aspargiinihapon isomeeri, L-aspartaatti, on kaikkialla elimistössä esiintyvä ei-välttämätön aminohappo. Eniten l-aspartaattia esiintyy hermojen proteiinien rakennusaineena. Suurilla pitoisuuksilla se on neurotoksinen. L-aspartaatti on glykogeeninen aminohappo ja se edistää energiantuotantoa vaikutuksellaan sitruunahappokiertoon. L-aspartaatti toimii esiasteena proteiinien, oligopeptidien, nukleiinihappojen, puriinin, pyrimidiinin, ja l-arginiinin synteesissä. Aivoissa esiintyy pienissä määrin myös D-aspartaattia ja aspartaatin aineenvaihduntatuotteina syntyviä N-asetyyliaspartaattihappoa (NAA), sekä N-asetyyliaspartyyliglutamaattia (NAAG). L-aspartaatin vaikutukset aivokudokseen ovat identtiset l-glutamiinin, glutamiinihapon isomeerin kanssa, joskin aspartaatti ei sitoudu reseptoreihin yhtä voimakkaasti kuin glutamiini. L-aspartaatti ja NAA aktivoivat glutamaattireseptoreita. === NAA === L-aspartaatin ja asetyylikoentsyymin yhdistelmästä syntetisoituva N-asetyyliaspartaattihappo sijaitsee normaalisti vain hermosoluissa. Se näkyy hyvin magneettikuvauksessa, ja sitä pidetään yleisesti hermovaurioiden indikaattorina. Alzheimerin taudista tai MS-taudista kärsivillä NAA-tasot aivoissa ovat epätavallisen matalat. NAA:n tehtävää ei tarkkaan tunneta, mutta oletetaan että se liittyy vesi- ja osmoottisen tasapainon ylläpitämiseen. Solun ulkopuolella esiintyvää NAA:ta ehdotetaan myös mittariksi aivovaurioiden hoidossa. == Katso myös == *Aspartaami ==Lähteet== == Aiheesta muualla == *Käyttöturvallisuustiedote: L-Asparagiinihappo *Käyttöturvallisuustiedote: DL-Asparagiinihappo *Liber Herbarum II: Luettelo asparagiinia sisältävistä kasveista *PubChem: Aspartic Acid *PubChem: D-Aspartic acid *PubChem: DL-Aspartic acid *DrugBank: Aspartic acid *DrugBank: D-Aspartic Acid *Human Metabolome Database (HMDB): L-Aspartic acid *Human Metabolome Database (HMDB): D-Aspartic acid *Food Component Database (FooDB): L-Aspartic acid *Food Component Database (FooDB): D-Aspartic acid *Small Molecule Pathway Database (SMPDB): Protein Synthesis: Aspartic Acid, Homo sapiens *Kyoto Encyclopedia of Genes and Genomes (KEGG): L-Aspartic acid *Kyoto Encyclopedia of Genes and Genomes (KEGG): D-Aspartic acid *ChemBlink: L-Aspartic acid *ChemBlink: D-Aspartic acid *ChemBlink: DL- Aspartic acid Luokka:Aminohapot Luokka:Aivojen välittäjäaineet Luokka:Seulonnan keskeiset artikkelit
Vas (lääni)

Vas on lääni Länsi-Unkarissa. Se rajautuu Győr-Moson-Sopronin, Veszprémin ja Zalan lääneihin sekä lännessä Itävaltaan ja lounaassa Sloveniaan. Pääkaupunki on Szombathely. Muita läänin kaupunkeja ovat Sárvár, Körmend ja Kőszeg. Sana 'vas' tarkoittaa unkariksi rautaa. Läänin pinta-ala on 3 336 km² ja sen väkiluku arviolta 253 997 (vuonna 2015). Maasto on vaihtelevaa. Lännessä on vuoristoa, lounaassa kukkuloita, ja osa läänistä on tasankoa. Pohjoisesta alkaa Unkarin Pieni alanko. Sademäärät ovat suurempia ja ilmasto viileämpää kuin Unkarissa keskimäärin. Tärkein joki on Itävallasta alkava Rába (saksaksi Raab). Vasin läänin alue on ollut asuttua jo hyvin kauan. Szombathely oli olemassa jo Rooman valtakunnan aikaan, jolloin sen nimi oli Savaria. == Lähteet == == Aiheesta muualla ==
Kuivuusrintama

Kuivuusrintama on rintaman tapainen vyöhyke, joka on kuivan ja kostean ilmamassan rajalla. Se aiheuttaa monesti keväällä ja alkukesästä Yhdysvaltain keskilännen rajuimmat ukkoset. Rintaman etupuolella on tällöin kosteaa ilmaa Meksikonlahdelta ja takana lännestä virrannutta kuivaa ja kuumaa aavikkoilmaa. Kuiva ilma virtaa kostean ylle, mikä muodostaa niin sanotun tulppainversion. Tyypillinen kuivuusrintama aiheuttaa nopean kosteuden alenemisen, mistä se on saanut nimensäkin. Lisäksi sen seuraksena taivas selkiytyy ja tuuli muuttuu usein eteläisestä tai eteläkaakkoisesta läntiseksi tai lounaiseksi. == Katso myös == *Ilmamassa *Kylmä rintama ==Lähteet == Luokka:Meteorologia
Adrenoleukodystrofia

Adrenoleukodystrofia eli ALD, myös Addison–Schilderin tauti, on klassisessa muodossaan vaikea etenevä aivojen valkean aineen perinnöllinen sairaus, joka klassisessa muodossaan tunnetaan myös nimellä Lorenzon tauti. Se johtaa hermosoluhaarojen demyelinisaatioon etenkin aivojen takaosien aksonien myeliinitupissa. ALD johtaa vuosi vuodelta vaikeutuvaan neurologiseen taudinkuvaan. Virheellinen geeni sijaitsee X-kromosomin pitkässä haarassa kohdassa q28. Virheen vuoksi menetetään eräs entsyymi, joka puolestaan johtaa hyvin pitkäketjuisten rasvahappojen (, VLCFA) kertymiseen sekä veriplasmaan että solujen sisään. ALD rappeuttaa aivot ja yleensä tämä sairaus johtaa kuolemaan. Tautiin kuuluu Addisonin taudin ja Schilderin taudin piirteitä, minkä vuoksi se on nimetty myös Paul Ferdinand Schilderin ja Thomas Addisonin mukaan. Usein potilaat ovat kehitysvammaisia. ALD ei ole pelkästään aivojen ja selkäytimen rakenteita etenevästi vaurioittava tila. Soluvaurioita tavataan myös muissa kudoksissa. Niistä tärkein on lisämunuaiskuori, jonka hitaasti etenevä kyvyttömyys tuottaa kortisolia (ja muita vastaavia hormoneja) johtaa toimintavajeeseen. Tästä syystä ALD-potilaalle saattaa kehittyä myös Addisonin tauti, joka jo sinänsä havaitsematta ja hoitamatta on hengenvaarallinen. Myös kivesten Leydigin solut vaurioituvat lähes aina. Koska oireyhtymään kuuluu aivojen kovettumista ja myeliinikatoa, epileptiset kohtaukset ja jäykkähalvaus ovat mahdollisia. Jotkut ovat sokeita tai afaattisia, ja joillekin kommunikointi voi olla liki mahdotonta. Selviytyminen Addison–Schilderin oireyhtymän kanssa on yksilöllistä: siinä missä jotkut kuolevat jo lapsuusvuosinaan, toiset voivat elää pitkälle keski-ikään. ALD:n yksinkertaisin testi on mitata plasman VLCFA-pitoisuudet. Aivojen tilasta saadaan paljon tietoa myös toistettavilla magneettikuvauksilla (MRI). ALD on X-kromosomisesti resessiivisesti periytyvä tila. Osa ”kantajanaisista” on lieväoireisia, suurin osa terveitä. Tyttäret ovat siis yleensä oireettomia, mutta tilastollisesti puolet heistä siirtää viallisen geenin eteenpäin, itse pysyen useimmin oireettomina. ALD on käytännöllisesti katsoen vain poikien ja miesten sairaus. ALD:n tärkein ainakin joissain tapauksissa toimiva hoitomuoto on luuydinsiirto. Addison–Schilderin oireyhtymästä kärsii arviolta yksi ihminen 20 000–50 000:stä.http://www.saunalahti.fi/kup/syndroma/ald.htm == Muuta == Taudille nimensä antanut Lorenzo Odone kuoli 30-vuotiaana vuonna 2008. Vuonna 1992 tehtiin elokuva Lorenzon öljy, joka kuvaa Lorenzo Odonen sairastumista ALD-tautiin sekä pyrkimyksestä löytää parannuskeino tautiin.Lorenzon öljy -elokuvan tosielämän esikuva kuoli, YLE Uutiset/Kulttuuri, 1.6.2008 == Lähteet == Luokka:Neurologiset sairaudet Luokka:Perinnölliset sairaudet
Ukkospuuska

Ukkospuuska on kuuro- ja ukkospilveen liittyvä äkillinen tuulenpuuska, joka liittyy monesti pilven puuskarintamaan, joka syntyy kylmän ilman laskeutuessa nopeasti ukkospilvestä alas. Suomessa ukkospuuskissa tuulennopeus voi nousta lähelle 35 m/s ja jopa sen yli. Suomen sisävesillä ukkospuuskat voivat olla vaarallisia veneilijöille kesäisin. Ukkosen lähestyessä saattaa olla syytä pyrkiä maihin mahdollisimman pian. Säätiedotuksissa varoitetaan voimakkaiden ukkospuuskien mahdollisuudesta. Luokka:Ukkonen
Veszprém (lääni)

Veszprém on lääni Länsi-Unkarissa. Lääni on saanut nimensä pääkaupunki Veszprémin mukaan. Lääni rajautuu Győr-Moson-Sopronin, Komárom-Esztergomin, Fejérin, Somogy’in, Zalan ja Vasin lääneihin. Läänin pinta-ala on 4 463 km² ja sen väkiluku arviolta 346 647 (vuonna 2015). Läänin keskiosassa kohoaa Bakonyn kukkulaseutu. Läänin eteläosassa on Balaton-järvi, jonka pohjoisrannan paikkakunnat kuuluvat Veszprémin lääniin. Tärkeimmät joet ovat Rába ja Rábca. Suuri osa läänin alueesta sopii huonojen maalaatujen takia heikosti maanviljelyyn lukuun ottamatta läänin pohjoisosasta alkavaa Unkarin Pientä alankoa. Kuitenkin laaksojen ja Balatonin rannan mikroilmastot soveltuvat hyvin viinirypäleiden viljelyyn. Tästä syystä läänin alueella on useampia viinialueita. Maaperässä on runsaasti mineraaleja, ja raaka-aineiden tuotanto on vilkasta. Tärkein näistä on bauksiitti. Läänin tuottaman bauksiitin ansiosta Unkari on yksi Euroopan suurimmista bauksiitin tuottajamaista. Ruskohiilellä on suuri merkitys energiantuotannon kannalta. Muita tärkeitä mineraaleja ovat mangaanimalmi, basaltti, travertiini, kalkkikivi, dolomiitti ja merkeli. Yksi Unkarin historian pahimmista ympäristö- ja teollisuusonnettomuuksista sattui lokakuussa 2010, kun alumiinitehtaan lieteallas murtui Ajkan kaupungin lähistöllä ja ympäristöön valui lähes miljoona tonnia raskasmetalleja sisältävää ruosteenpunaista lietettä. Onnettomuudessa kuoli 10 ihmistä ja noin 200 loukkaantui. == Lähteet == == Aiheesta muualla == * Veszprémin läänin kotisivu
Ylätuuli

Ylätuuli on korkealla puhaltava tuuli, jonka mukana pilvet liikkuvat. Ylätuuli myös viistouttaa ja venyttää pilviä. Usein eri ilmakehän kerroksissa tuulet puhaltavat eri suuntiin. Tällöin tuuliväänne on suuri. Ylätuuli syntyy kun aurinko lämmittää ilmaa. Ilma nousee ylös, ja muodostuu tilaa. Sinne virtaa uutta ilmaa, jota sanotaan ylätuuleksi.Peda.net == Lähteet == Luokka:Tuulet
Zala

Zala on lääni Lounais-Unkarissa. Se rajautuu Vasin, Veszprémin ja Somogy’in lääneihin sekä lounaassa Sloveniaan ja Kroatiaan. Pääkaupunki on Zalaegerszeg. Muita tärkeitä kaupunkeja ovat Nagykanizsa ja Keszthely. Läänin pinta-ala on 3 784 km² ja sen väkiluku arviolta 277 290 (vuonna 2015). Maasto on kumpuilevaa. Etelässä virtaa Dráva-joki muodostaen samalla valtionrajan. Muita jokia ovat Mura ja Zala. Läänin itäosassa on Balaton-järven läntinen ranta. == Lähteet == == Aiheesta muualla ==
Roque Santa Cruz

Roque Luis Santa Cruz Cantero (s. 16. elokuuta 1981 Asunción, Paraguay) on paraguaylainen jalkapalloilija, pelipaikaltaan hyökkääjä. Hän edustaa espanjalaista Málagaa. ==Ura== Santa Cruz teki itselleen nimeä vuonna 1999 pelatessaan maansa joukkueessa FIFAn alle 20-vuotiaiden maailmanmestaruuskisoissa tehden kolme maalia. Hyvät esitykset nuorten kisoissa johtivat samana vuonna kutsuun aikuisten maajoukkueeseen Etelä- Amerikan mestaruusturnaukseen Copa Américaan vain 17 vuoden iässä; hänelle kertyi Copa Américassa niin ikään kolme maalia. Santa Cruzin esitykset maajoukkueessa ja seurajoukkue Olimpia Asunciónissa, jota hän oli johdattamassa Paraguayn mestaruuteen vuosina 1998 ja 1999, herättivät myös eurooppalaisten suurseurojen kiinnostuksen. Santa Cruz siirtyi lopulta saksalaiseen Bayern Müncheniin ennen kauden 1999–2000 alkua. Hän ei kuitenkaan missään vaiheessa onnistunut vakiinnuttamaan paikkaansa Bayernin avauksessa, mihin vaikuttivat sekä hänen kärsimänsä lukuisat loukkaantumiset että kova kilpailu peliajasta seuran sisällä. Kesällä 2007 hän siirtyi Blackburniin viiden miljoonan euron siirtokorvausta vastaan. Santa Cruz on pelannut kaksissa maailmanmestaruuskisoissa. Vuoden 2002 MM-kisoissa hän teki yhden maalin, mikä oli osaltaan viemässä Paraguayta neljännesvälieriin, joissa tuli kuitenkin niukka tappio Saksaa vastaan. Hän kuului maajoukkueeseen myös Saksan MM-kisoissa 2006, muttei onnistunut maalinteossa. == Triviaa == * Santa Cruz on ollut naimisissa vuodesta 2004 lähtien ja hänellä on kaksi lasta, vuonna 2003 syntynyt poika ja vuonna 2005 syntynyt tytär. * Hänen harrastuksiinsa kuuluvat musiikki, shoppailu, tennis, koripallo ja tietokoneet. * Vuonna 2004 hän lauloi sanat "Ich Roque" saksalaisen rock-yhtyeen Sportfreunde Stillerin samannimisessa "Ich Roque" kappaleessa. Hän myös esiintyy ks. musiikkivideossa. ==Lähteet== == Aiheesta muualla == * Virallinen kotisivu Luokka:Paraguaylaiset jalkapalloilijat Luokka:Vuonna 1981 syntyneet Luokka:Elävät henkilöt
Histidiini

Histidiini (C6H9N3O2) on yksi elimistön solujen proteiinisynteesissä käytetyistä 20 perusaminohaposta. Se on lapsille ja myös aikuisille välttämätön aminohappo. Histidiinin sivuketjun imidatsoli-renkaan happoparin happovakio on 6,04 ja histidiinin isoelektrinen piste on 7,64, minkä takia lieväkin happamuus muuttaa histidiinin varauksen neutraalista positiiviseksi. Tämän takia se on monien metalloproteiinien ligandi ja se sijaitsee useiden entsyymien katalyyttisessä keskuksessa. Histidiinilla on kaksi enantiomeeria eli peilikuvaisomeeria, jotka ovat L-histidiini ja D-histidiini. L-histidiinin CAS-numero on 71-00-1 ja D-histidiinin CAS-numero on 351-50-8. Histidiini on histamiinin ja karnosiinin esiaste. === Aromaattisuus === Jotta yhdiste olisi aromaattinen, on siinä oltava tasomainen rengas, jonka atomeilla on yhteensä p-orbitaaleillaan pariton määrä elektronipareja, jotta delokalisaatio tapahtuisi koko renkaan alueella. Jokaisen atomin on oltava sp2- tai sp- hybridisoitunut ainakin jossain resonanssikontribuuttorissa. Histidiinin sivuketju on aromaattinen, vaikkei sisälläkään fenyyliryhmää, sillä sen sivuketjun heterosyklisen renkaan toisen typen vapaa elektronipari on p-orbitaalilla (toisen taas sp2-orbitaalilla) – täten p-orbitaaleilla sijaitsevia elektronipareja on renkaassa yhteensä kolme kappaletta eli pariton määrä, mikä on Hückelin säännön mukainen vaatimus aromaattisuudelle. Kuva histidiinistä ja selitys sen aromaattisuudesta näkyy alhaalla. ==Lähteet== == Aiheesta muualla == *Terveysportti: Histidiini *PubChem: Histidine *PubChem: D-Histidine *Human Metabolome Database (HMDB): L-Histidine *Human Metabolome Database (HMDB): D-Histidine *Food Component Database (FooDB): L-Histidine *DrugBank: L-Histidine *KEGG: L-Histidine *KEGG: D-Histidine *Small Molecule Pathway Database (SMPDB): Histidine Metabolism, Homo sapiens *Small Molecule Pathway Database (SMPDB): Protein Synthesis: Histidine, Homo sapiens *ChemBlink: L-Histidine *ChemBlink: D-Histidine *Liber Herbarum II: Histidiinia sisältäviä kasveja *Dr. Duke's Phytochemical and Ethnobotanical Databases: Histidine Luokka:Välttämättömät aminohapot